b'\n_START_ARTICLE_\nHagonoy, Bulacan\n_START_SECTION_\nHeograpiya\n_START_PARAGRAPH_\nAng Hagonoy ay may kabuuang lawak na 103.1 kilometrong parisukat (10,310 ektarya) at matatagpuan sa timog-kanlurang bahagi ng Bulacan. Ito ay napaliligiran ng mga bayan ng Paombong sa silangan, Calumpit sa hilaga, Masantol, Pampanga sa kanluran, at ng Look ng Maynila sa timog. Ito ay may layong mga 54 kilometro mula sa Kalakhang Maynila o mga isa at kalahating oras na byahe. Ang Hagonoy ay maaaring mapuntahan sa pagdaan sa North Luzon Expressway at MacArthur Highway.'